open-index/open-wikipedia-markdown huggingface dataset:
Градиште (Габрово, Гевгелиско)

**Градиште** — археолошко наоѓалиште кај гевгелиското село Гевгелиско. Претставува градиште од средниот век.

Се наоѓа на 1&nbsp;км североисточно од селото, на висок рид со зарамнето плато, кој има доминантна местоположба. Овде се гледаат грамади од градежен камен и варов малтер, како елементи од утврдување. Традицијата кај мештаните укажува и на присуство на сакрален објект.

## Поврзано
* Аузо — населба од римското време
* Дедовец — рударска населба од римското време
* Кочиње — населба од доцноантичкото време
* Лалово Трло — населба од доцноантичкото време
* Селиште — населба од римското време
* Стојков Рид — некропола од доцноантичкото време
* Студенка — населба од доцноантичкото време

## Наводи
Барданов Камен (Богданци)

**Барданов Камен** — археолошко наоѓалиште кај градот Богданци. Претставува населба од римско време.

На 500 м западно од градот се среќаваат грамади од градежен материјал, фрагменти од керамички садови и питоси.

## Поврзано
* Света Гора — населба и некропола од доцнантичкото време и старохристијанска базилика
* Тумба — некропола од доцноантичкото време

## Наводи
Во Селото (Брежани)

**Во Селото** — археолошко наоѓалиште во охридското село Брежани, Општина Дебрца. Претставува населба од неолитот.

Во селото, близу до селската црква се најдени ножиња од кремен и една камена секира, што укажува на постоење на населба.

## Поврзано
* Брежанско Градиште — утврдена населба од доцноантичкото време
* Градиште - Кула — населба од железното и хеленистичкото време
* Широко Гариште — топилница од римското време

## Наводи
Петрушка Река

**Петрушка Река** (понекогаш **Петрова Река**) — река во југоисточниот дел на Македонија и се влева во Стара Река.

## Течение

Петрушка Река извира на планината Кожуф, северозападно од градот Гевгелија, поминува низ селото Петрово и се влева во Стара Река.

## Поврзано
* Петрово
* Стара Река

## Наводи

## Надворешни врски

Категорија:Петрово
Категорија:Реки во Македонија
Категорија:Кожуф
Широко Гариште (Брежани)

**Широко Гариште** — археолошко наоѓалиште кај охридското село Брежани, Општина Дебрца. Претставува топилница од римско време.

На 3&nbsp;км јужно од селото, на висока тераса што лежи на левиот брег на Плацка Река, во нивите на П. Стојаноски и Р. Танески се среќаваат голем број остатоци (згура) од топена железна руда.

## Поврзано
* Брежанско Градиште — утврдена населба од доцноантичкото време
* Во Селото — населба од неолитот
* Градиште - Кула — населба од железното и хеленистичкото време

## Наводи
Свободни сполк

Свободни сполк (на горнолужичкосрпски јазик: Swobodny społk) е друштво регистрирано во Дрезден во јуни 2021 со задача да ја поддржува финансиски лужичкосрпската култура во Горна и Долна Лужица. Друштвото има четири главни полиња на работа: аудиовизуелен архив, производи од секојдневниот живот, медиум и издаваштво. 

Свободни сполк има седиште во Дрезден и две филијали: едната во Горна и другата во Долна Лужица. 

Свободни сполк ја поддржува независната лужичка култура, се финансира преку друштвеничката членарина како и преку продажба на производите во негова продукција. Свободни сполк е исто така издавач на медиумот Сербски информатор , кој објавува статии на горно- и долнолужичкосрпски јазик, како и на германски и англиски јазик. 

Друштвото е издавач на уметнички календари и планира објавување на книги за деца, дидактички материјал. 

### Надворешна врска
Swobodny społk
Брежанско Градиште (Брежани)

**Брежанско Градиште** — археолошко наоѓалиште кај охридското село Брежани, Општина Дебрца. Претставува утврдена населба од доцната антика.

Наоѓалиштето се наоѓа во месноста Градиштено, на околу 2&nbsp;км воздушна линија југозападно од селото. На зарамнетиот шумски терен, со надморска височина од 1.279&nbsp;м, се забележуваат остатоци од бедем што се протега во правец исток-запад (со отстапување југоисток-северозапад) граден од камен со средни димензии и варов малтер.

## Поврзано
* Градиште - Кула — населба од железното и хеленистичкото време
* Во Селото — населба од неолитот
* Широко Гариште — топилница од римското време

## Наводи
Градиште (Брежани)

**Градиште** или **Кула** — археолошко наоѓалиште кај охридското село Брежани, Општина Дебрца. Претставува населба од железното и хеленистичкото време.

На околу 2&nbsp;км источно од селото, на падините на Плакенска Планина, на пат за селото Плаќе се наоѓа зарамнето плато оградено со тврдински ѕидови во сувоѕидица од кршен камен. Градиштето има одлична стратешка положба, со поглед кон Средорече. На површината се наоѓаат фрагменти од керамички садови.

## Поврзано
* Брежанско Градиште — утврдена населба од доцноантичкото време
* Во Селото — населба од неолитот
* Широко Гариште — топилница од римското време

## Наводи
Баровска Клисура

**Баровска Клисура** — клисура во средниот тек на реката Бошава, во јужниот дел на Македонија.

## Местоположба

Клисурата е особено издигната кај селото Барово, по кое го добила и своето име.

Регионалниот пат Р29171 Демир Капија-Конопиште ја заобиколува клисурата.

## Особености

Баровската Клисура е епигенетска и долга, всечена во варовниците под висорамнината Витачево.

## Галерија


Податотека:Долина на Бошава.jpg|
Податотека:Долина на Бошава 2.jpg|


## Поврзано
* Бошава

## Наводи

## Надворешни врски

Категорија:Клисури во Македонија
Задел (Ботун)

**Задел** — археолошко наоѓалиште во охридското село Ботун, Општина Дебрца. Претставува населба со некропола од доцната антика.

Се наоѓа во селото, на околу 500&nbsp;м северозападно од куќата на С. Мицески. Во дворот од куќата, како и на просторот во непосредната околина, при изведбата на разни земјени работи се откривани фрагменти од керамички садови, бронзени фибули од типот „Т“ и др. 

Наодите се чуваат во Заводот и музеј во Охрид.

## Поврзано
* Манастирче — црква од раниот среден век
* Св. Богородица — црква од средниот век

## Наводи
Манастирче (Ботун)

**Манастирче** — археолошко наоѓалиште во охридското село Ботун, Општина Дебрца. Претставува црква од раниот среден век.

На брегот на околу 1 км западно од селото, на патот за Бела Вода, лежат урнатини од сакрална градба. Според околностите, може да се работи за црква со триконхална архитектонска основа.

## Поврзано
* Задел — населба со некропола од доцноантичко време
* Св. Богородица — црква од средниот век

## Наводи
Черенец (Годивје)

**Черенец** — археолошко наоѓалиште во охридското село Годивје, Општина Дебрца. Претставува населба од неолитот.

Тоа е тумба што се наоѓа околу 1&nbsp;км источно од селото. По зарамнетата површина на врвот од тумбата се забележуваат фрагменти од куќен лепеж и од керамички садови, ножиња и други орудија од кремен.

## Поврзано
* Војо — населба од средниот век
* Горица — цркви од средниот век
* Кула — опидум и тврдина од хеленистичко време, доцноантичко време и средниот век
* Св. Спас - Црквиште — сакрален објект од средниот век
* Трумени Гумења — црква од средниот век

## Наводи
Корија (Подмоље)

**Корија** или **Манастириште** — археолошко наоѓалиште во охридското село Ботун, Општина Дебрца. Претставува црква од средниот век.

Се наоѓа на околу 1&nbsp;км источно од селото. На северната падина од долот се гледаат остатоци од сакрална градба (исток-запад околу 30&nbsp;м; север-југ околу 10&nbsp;м). Забележливи се и неколку простории. Ѕидовите се широки 0,90&nbsp;м и се зачувани во височина од 0,10 до 0,30&nbsp;м. На просторот од купиштата камења има фрагменти од покривни ќерамиди и бигорен камен. Околу целиот простор се забележуваат остатоци од ограден ѕид изведен во сувоѕидица. Југозападно за околу 50&nbsp;м на спротивната падина, на јужниот срт од долот се наоѓаат остатоци од четвртеста градба за која се претпоставува дека била камбанарија. Најверојатно се работи за мал манастирски комплекс од развиениот среден век.

## Поврзано
* Селиште — населба, црква и некропола од средниот век
* Чешма — црква и некропола	од средниот век

## Наводи
Родина Македонија

**Родина Македонија (скратено РОДИНА)** — политичка партија во Република Македонија. Партијата е формирана на 30 март 2020 година во Скопје. Претседавач на претседателството е Томче Ширков.

## Создавање
Родина Македонија била создадена како реакција и алтернатива на политиките на двете најголеми партии во Македонија, ВМРО-ДПМНЕ и СДСМ. Партијата смета дека Македонија оди во погрешна насока уште од самото осамостојување, и исто така нуди алтернатива во БРИКС и ЕАЕС, а против НАТО и Европската Унија.

## Родина млади
Родина малди е младински огранок на Родина Македонија, а е формиран во 2023 година. Целите на подмладокот на Родина е промовирање на патриотизмот кај младите Македонци и развивање на чувството на солидарност од еден Македонец кон друг. Покрај тоа, Родина млади ја промовира идејата за новиот мултиполарен свет кај младите и ги едуцира за положбата и значењето на Македонија во истиот.

## Локални избори 2021 година
Родина Македонија учествувала на Локалните избори 2021 година со свои кандидати за градоначалник на Град Скопје, Општина Центар и Општина Берово и со свои советнички листи за Град Скопје и во општините: Аеродром, Центар, Кисела Вода, Гази Баба, Карпош, Бутел, Конче и Македонски Брод.

## Надворешни врски
* Официјална страница на паритијата

## Поврзано

* Политички партии во Македонија

## Наводи

Категорија:Политички партии во Македонија
Категорија:Појавено во 2020 година во Македонија
Ќиро Костески

**Ќиpo Силјанов Костески** ( во  —  во ) — македонски партизан, борец за слобода на Македонија и учесник во НОВ.

## Животопис
Поради тешкиот живот во семејството, бил принуден да оди на печалба. Во Народноослободителната војска на Македонија стапил во есента 1944 година, во редовите на Шестата македонска бригада. Станал ѝ член на КПМ. Со заминувањето на Бригадата за Срем, останал на теренот за расчистување на остатоците од балистичките банди. Во една таква борба против балистичките банди, загинал во селото Косел, Охридско во октомври 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Портрет на Адела Блох-Бауер II

**Портрет на Адела Блох-Бауер II** — слика на австрискиот сликар Густав Климт од 1912 година. Делото е портрет на Адела Блох-Бауер (1881–1925), членка на виенското високо општество, која му била и покровител и близок пријател на Климт.

Климт во 1907 година го завршил првиот портрет на Адела Блох-Бауер. За време на Втората светска војна, двата портрета биле меѓу уметничките дела украдени од нацистите од потомците на Блох-Бауер. По војната, *Портретот на Адела Блох-Бауер II* бил изложен во Австриската галерија Белведере до 2006 година, кога му бил вратен внукот на Адела Блох-Бауер.

## Сопственост
Адела Блох-Бауер била сопруга на Фердинанд Блох-Бауер, богат индустријалец кој ја спонзорирал уметноста и го поддржувал Густав Климт. Адела Блох-Бауер била единствената личност чиј портрет Климт двапати го насликал. Нејзиниот прв и многу попознат портрет беше наречен Портрет на Адела Блох-Бауер I. Портретите биле изложени во семејната куќа пред да бидат запленети од нацистите за време на Втората светска војна. Австрискиот музеј каде што се наоѓале портретите по војната не сакал да им ги врати на нивните вистински сопственици, така што следела судска битка во Соединетите Држави и Австрија, што резултирало во јануари 2006 година, двата портрети на Адела Блох-Бауер и три други слики на Густав Климт да ѝ бидат вратени на Марија Алтман, внука на Фердинанд Блох-Бауер.

Во ноември 2006 година, аукциската куќа Кристи го продала на аукција *Портретот на Адела Блох-Бауер II* за речиси 88 милиони долари, што било четврто уметничко дело по цена во тоа време. Купувач била Опра Винфри.

Во есента 2014 година, *Портретот на Адела Блох-Бауер II* му бил даден на долгорочен заем на Музејот на модерна уметност во Њујорк. Во текот на летото 2016 година, Опра Винфри го продала на неидентификуван кинески купувач за 150 милиони долари. Сликата е привремено позајмена на Новата галерија во Њујорк за изложбата „Климт и жените од златното доба на Виена, 1900-1918 година“.

## Поврзано
* Густав Климт
* Бакнеж (Климт)
* Виенска сецесија

## Наводи

## Литература
* 

## Надворешни врски
* ''Adele's Wish''

Категорија:Слики од Густав Климт
Категорија:Уметнички слики од 1912 година
Дрвото на животот, Фриз Стокле

***Дрвото на животот, Фриз*** ***Стокле*** () ― слика на австрискиот симболистички сликар Густав Климт. Завршена била во 1909 година и е заснована на современиот стил (југендстил) во симболичен сликарски жанр. Димензиите на сликата се 195 на 102 см, и се наоѓа во Музејот за применета уметност, Виена, Австрија.

Сликата е студија за серијал од три мозаици создадени од Климт за нарачан труд од 1905-1911 година во Стоклевиот дворец во Брисел, Белгија. Мозаиците биле создадени во периодот на доцните дела на уметникот и прикажуваат вртливи дрвја на животот, стоечка женска фигура и преграткана двојка. Мозаиците се распослани преку три ѕида од трпезаријата на Дворецот, заедно со два фигурални делови поставени еден спроти друг.

Иконската слика подоцна ја вдахнала надворешната фасада на „Новата резиденцијална сала“ (исто така наречена „Куќа на дрво“), шарена студентска резиденцијална сала од 21 кат на колеџот за уметност и дизајн во Бостон, Масачусетс.

## Поврзано

* Дрво на животот
* *[[Фриз Стокле]]*

## Наводи

Категорија:Слики од Густав Климт
Категорија:Уметнички слики од 1909 година
Категорија:Уметнички слики во Виена
Надеж II

[мини|''Надеж II'' (''Die Hoffnung II''), слика од [Густав Климт.]]
***Надеж II*** (на германски, *Die Hoffnung II*) ― слика од Густав Климт, направена во 1907-08 година. Таа била второ дело на Климт кое се насочило кон бремена жена, и двете ја прикажуваат Херма, една од неговите омилени модели. Таа била насловена *Визија* од Климт, но станала позната како *Надеж II* по претходното дело *Надеж*, кое сега било разликувано како *Надеж I.* *Надеж II* била купена од Музејот на современа уметност во Њујорк во 1978 година.

Климт ја насликал доцно бремената Херма во *Надеж I* во 1903 година, во која била прикажана гола. Во *Надеж II*, таа носи долг фустан или наметка украсена со геометриски облици. Таа има долга кафена коса и затворени очи, наведната глава на слухот кон нејзините голи гради и растечкиот стомак. На предната страна на нејзината облека се појавува несоодветен човечки череп - можеби знак за опасностите од трудот, или можеби memento mori (во *Надеж I*, таа е исто така придружена со череп и неколку фигури слични на смрт). Кај стапалото на сликата, три жени исто така ги наведнуваат главите, како да се молат или можеби тагуваат.

Квадратната слика е 110.5 на 110.5 см. Жените ја заземаат средишната третина од сликата, со потемна позадина со златни флеки од двете страни. Облеката на жената, украсена со златни листови како средновековно римско уметничко дело и богато обоена и шарена, но рамна како православна икона, е во контраст со деликатно насликани и контурирани човечки лица и голо месо, а исто така и со потемните тонови на позадината.

*Надеж II* била изложена на првиот Виенска ликовна изложба () во 1908 година. Поради скандалозната голотија на нејзината средишна фигура, *Надеж I не* била изложена сè до втората Виенска ликовна изложба, следната година.

Сликата биле купила Ојгени Примавези () пред декември 1914 година, а била продадена во доцните 1930-ти од Новата галеријата на Ото Калир или неговата наследничка Вита Кинстлер. Останала во приватни збирки до 1978 година, кога Ханс Барнас ја продал на Музејот на современа уметност во Њујорк.

## Надворешни врски

* Густав Климт. ''Надеж, II'' . 1907–08, MOMA
* Густав Климт. ''Надеж, II'' . 1907–08, мултимедија во MOMA
* Густав Климт. ''Надеж, II'' . 1907–08, Google Arts & Culture

Категорија:Слики од Густав Климт
Категорија:Уметнички слики од 1908 година
Данаја (Климт)

***Данаја*** (германски: ***Danaë***) ― маслена слика од Густав Климт, создадена во 1907 година. Пример за симболика, платното е со димензии 77 x 83&nbsp;см, а се наоѓа во Галеријата Виртле во Виена. Данаја била позната тема во раните 1900-ти за многу уметници; таа била користена како квинтесенцијален симбол на божествената љубов и трансценденција.

## Предмет и состав
Додека била затворена од нејзиниот татко Акрисиј, кралот на Аргос, во бронзена кула, Данаја била посетена од Зевс, симболизиран овде како златен дожд што тече меѓу нејзините нозе. Од лицето на субјектот се гледа дека таа е возбудена од златниот поток.

Во ова дело таа е завиткана во кралски пурпурен превез кој се однесува на нејзината кралска лоза. Некаде по нејзината небесна посета, таа го родила синот Персеј, кој подоцна во грчката митологија се наведува дека ја убил страшната Медуза и ја спасил Андромеда.

Многу рани портрети на Данаја биле еротски; други слики завршени во сличен стил се Климтовите *Лек* (1900–1907) и *Водни змии* (1904–1907).

## Поврзано

* ''Данаја'' (Кореџо)
* ''Данаја'' (слика од Рембрант)
* ''Данаја'' (серија од Тицијан)
* Список на слики од Густав Климт

## Наводи
 

Категорија:Слики од Густав Климт
Категорија:Уметнички слики од 1907 година
Портрет на дама (Климт)

***Портрет на дама*** — слика масло на платно од Густав Климт, насликана помеѓу 1916 и 1917 година. Сликата е со димензии 60 x 55 cm. Тој прикажува портрет на женска фигура, составен во невообичаено жив експресионистички стил. Била купена од Галеријата Ричи-Оди во Пјаченца во 1925 година..

Во 1996 година, рендгенската анализа открила дека портретот е преобоена верзија на изгубеното дело на Климт „Портрет на млада дама“ (во капа и со шал ). Оригиналниот портрет покажал жена со која се верува дека Климт имал љубовна врска, но откако таа ненадејно починала, тој го насликал делото „Портрет на дама“.

Во годините од 1916 до 1918 година Климт прикажал неколку жени, „од една страна жени од највисоките кругови, од друга страна млади девојки од пониските класи кои го населувале неговото студио во голем број.“ Сегашната слика го прикажува лицето и торзото на млада жена со кафена коса наспроти зелена позадина, четвртина профил.

Не е познато која жена покажува сликата.

Дури во 1996 година, непосредно пред наводната кражба, една италијанска ученичка открила дека темата е пребојадисана. Климт го насликал својот сопствен „изгубен“ портрет на жена, кој бил изложен во Дрезден во 1912 година, а подоцна го барале историчарите на уметноста. Се вели дека девојката на оригиналната слика се викала Бакфиш, на неа е прикажана млада жена со капа во слична поза. Се вели дека оваа жена имала лузна..

## Климт и Виенската сецесија
Уметникот Густав Климт, бил истакнат австриски сликар кој е роден во 1862 година. Работел како чирак кај Фердинанд Лауфбергер во раниот дел од неговата уметничка кариера. Подоцна тој бил основачки член и прв претседател на Виенската сецесија од 1897 до 1903 година. Тој и неговиот колега уметник ја формирале сецесијата по напуштањето на Künstlerhaus, или Корпорацијата на австриски уметници поради разликите во ставовите. Сецесијата одржала многу изложби и исто така основала списание со наслов Ver Sacrum, што се преведува како света пролет. Овде објавувале бројни писатели и уметници додека ги споделувале ставовите за Виенската сецесија. Климт ја напуштил Виенската сецесија во 1905 година, истата година кога била завршена *Трите доба на жената*..

## Поврзано
* Густав Климт
* Бакнеж (Климт)
* Виенска сецесија

## Наводи

## Надворешни врски
* Website der Galleria d’arte moderna Ricci Oddi

## Литература
* Ermanno Mariani: *Il mistero del doppio ritratto di Klimt* (Das Geheimnis von Klimts doppeltem Porträt), 2018

Категорија:Слики од Густав Климт
Категорија:Уметнички слики од 1917 година
Војо (Годивје)

**Војо** или **Војово** — археолошко наоѓалиште во охридското село Годивје, Општина Дебрца. Претставува населба од средниот век.

Се наоѓа на околу 5&nbsp;км западно од селото, на местото каде што Годивска Река свртува кон југозапад. Месноста го носи називот Долно Војо и е обрасната со густа шума. По површината од двете страни на патот што води кон Горно Војо се забележуваат урнатини од градби, како и фрагменти од керамички садови. 

Според преданието, жителите од оваа населба, како и тие од селото Гроов, кон средината на XVIII век одново го населиле селото Годивје кога било преосновано по неговото пропаѓање.

## Поврзано
* Горица — цркви од средниот век
* Кула — опидум и тврдина од хеленистичко време, доцноантичко време и средниот век
* Св. Спас - Црквиште — сакрален објект од средниот век
* Трумени Гумења — црква од средниот век
* Черенец — населба од неолитот

## Наводи
Кула (Годивје)

мини|десно|250п|Врвови од противоклопни стрели (XII - XIV век).
**Кула** — археолошко наоѓалиште во охридското село Годивје, Општина Дебрца. Претставува опидум (утврдена населба) од хеленистичко време, доцната антика и средниот век.

## Местоположба
Месноста Кула лежи 0,5&nbsp;км западно од селото. Тоа е тераса со висина од 70&nbsp;м, јазичесто издадена меѓу две длабоки бразди — меѓу Годивска Река на север и Жмерница на југ. Лесно е пристапна од запад, каде што преку мало седло преминува во масивот на Славеј Планина. Има голем преглед околу, cи до патот Охрид — Кичево и до долината на Сатеска 3&nbsp;км на исток и планинскиот превалец.

## Опис
Повисокиот западен дел бил издвоен со внатрешен ѕид во малечка акропола, на чие што чело стоела издадена кула (оттука и името). Споменатиот врв претставува утврдено место со остатоци од бедем граден од кршен камен и варов малтер. Темелите на кулата се  сложени од големи камени блокови, кои можеби потекнуваат од хеленистичко време.

## Наоди
### Антика
Ретки парчиња од грнчарија и една најдена фибула потекнуваат од хеленистичко време. Во доцноантичко време било изградено обѕидие со малтер околу простор голем 230 × 50 м (1 ха). Најдени се парчиња од ковано железо (клинци, кламфи, алатки, врвови од стрели и др.). Стари рудници и траги од преработка на железна руда се регистрирани на повеќе места на планинските падини југозападно од Кула.

### Среден век
На Кула се утврдени и парчиња од словенски црепни, а меѓу железните врвови за стрели има повеќе примероци за пробив на оклоп, типични за развиенот среден век. Несомнено е дека со оживувањето на рударството во Дебрца во тоа време и борбите помеѓу Византија и Србија околу овој регион (1329/30 г.), старата крепост кај Годивје била повторно користена. Траги од нови ѕидарски работи нема и ова упориште најверојатно било користено само повремено. Во документите од тоа време местово не е забележано.

## Поврзано
* Војо — населба од средниот век
* Горица — цркви од средниот век
* Св. Спас - Црквиште — сакрален објект од средниот век
* Трумени Гумења — црква од средниот век
* Черенец — населба од неолитот

## Наводи
Девици (Климт)

***Девици*** () ― слика на австрискиот сликар Густав Климт, насликана во 1913 година. Во моментов е чувана во Националната галерија во Прага, Чешка.

## Опис
Изобилството на цвеќиња на сликата ја симболизира еволуцијата кон женственоста. Сликата прикажува седум жени кои се испреплетуваат. Секоја жена претставува одредена животна фаза. Сликата допира различни теми од човечкиот живот, како што се љубовта, сексуалноста и регенерацијата кои се прикажани во цикличен облик.

## Надворешни врски

* WikiArt.org

## Наводи

Категорија:Слики од Густав Климт
Категорија:Уметнички слики од 1913 година
Категорија:Жени во уметноста
Горица (Годивје)

**Горица** — археолошко наоѓалиште во охридското село Годивје, Општина Дебрца. Претставува тумба со две цркви од средниот век. Едната од нив денес е обновена.

Местото се наоѓа на околу 3&nbsp;км југоисточно од селото и десно од меѓуселскиот пат Годивје - Сливово. Во средишниот дел на зарамнетиот врв се забележуваат урнатини од две цркви. Според особеностите, едната е без можности за дефинирање на обликот, но е постара, а другата, градена подоцна, има облик на еднокорабна градба со полукружна апсида.

Во близината се забележуваат гробни конструкции со насоченост запад-исток. Според постарите жители од селото, обете биле посветени на Апостол Вартоломеј.

## Обнова
Обновата на едната од нив е почната во 2018 г. и по завршувањето на сите работи, храмот „Св. Вартоломеј“ е осветен од митрополитот Тимотеј Дебарско-кичевски на 24 јуни 2020 г.

## Поврзано
* Војо — населба од средниот век
* Кула — опидум и тврдина од хеленистичко време, доцноантичко време и средниот век
* Св. Спас - Црквиште — сакрален објект од средниот век
* Трумени Гумења — црква од средниот век
* Черенец — населба од неолитот

## Наводи
Св. Спас (Годивје)

**Св. Спас** или **Црквиште** — археолошко наоѓалиште во охридското село Годивје, Општина Дебрца. Претставува сакрален објект од средниот век.

На околу 450&nbsp;м од излезот на селото во североисточен правец, по патот за селото Врбјани се наоѓаат остатоци од триконхална верска градба. На ова место во поново време е изградена црквата „Св. Спас“.

## Поврзано
* Војо — населба од средниот век
* Горица — цркви од средниот век
* Кула — опидум и тврдина од хеленистичко време, доцноантичко време и средниот век
* Трумени Гумења — црква од средниот век
* Черенец — населба од неолитот

## Наводи
Црква „Вознесение Христово“ - Локов (манастирска)

**Вознесение Христово** или **Свети Спас** — манастирска црква во струшкото село Локов, Македонија. Сместена е во шума на половина пат помеѓу селата Буринец и Локов.

## Историја

Црквата била осветена на 24 јули 2016 година од митрополитот Тимотеј.

## Поврзано
* Локов
* Дебарско-кичевска епархија
* Струшко архијерејско намесништво
* Прва струшка парохија

## Наводи

## Надворешни врски

Категорија:Локов
Локов
Св. Богородица (Ботун)

**Св. Богородица** — археолошко наоѓалиште во охридското село Ботун, Општина Дебрца. Претставува црква од средниот век.

Овие остатоци од еднокорабна црквичка е основата врз која е изградена поновата Црква „Св. Богородица“ на Ботунскиот манастир. Местото се наоѓа на една падина во подножјето на планината, оддалечена 2&nbsp;км западно од селото, десно од реката Сатеска и од патот Кичево - Охрид (автопатот А2). Остатоците се потврдени во 1990 г. при теренските подготовки за нејзиното обновување.

## Поврзано
* Ботунски манастир
* Задел — населба со некропола од доцноантичко време
* Манастирче — црква од раниот среден век

## Наводи
Тигари (Горенци)

**Тигари** — археолошко наоѓалиште во охридското село Горенци, Општина Дебрца. Претставува населба од римско време.

На 1&nbsp;км северно од селото, под патот што води за Требенишко кале, во нивите на семејствата Јајовски и Асеновски се среќаваат фрагменти од керамички садови, питоси и множество градежен материјал.

## Поврзано
* Горенци — вила рустика од римско време
* Пуст Манастир — црква од раниот среден век
* Требеништа - Сува Чешма — некропола од железното време

## Наводи
Пуст Манастир (Горенци)

**Пуст Манастир** — археолошко наоѓалиште во охридското село Горенци, Општина Дебрца. Претставува црква од раниот среден век.

Се наоѓа околу 1&nbsp;км источно од селото, на средината на западните височини на Вишовска Планина. На мало зарамнето плато се забележуваат остатоци од мала сакрална градба - групации на камења, бигор и фрагменти од покривни ќерамиди. 

Според преданието кај жителите, на овој простор се наоѓал голем манастирски комплекс уште пред доаѓањето на Турците.

## Поврзано
* Горенци — вила рустика од римско време
* Тигари — населба	од римско време
* Требеништа - Сува Чешма — некропола од железното време

## Наводи
Горенци (археолошко наоѓалиште)

**Горенци** — археолошко наоѓалиште во охридското село Горенци, Општина Дебрца. Претставува вила рустика од римско време.

На 1 км југозападно од селото и североисточно од некрополата Требеништа биле пронајдени остатоци од градба со систем за затоплување.

## Поврзано
* Пуст Манастир — црква од раниот среден век
* Тигари — населба	од римско време
* Требеништа - Сува Чешма — некропола од железното време

## Наводи
Липово Езеро

**Липово Езеро** — вештачко езеро во близина на неготинското село Липа, Македонија. Езерото влегува во групата на изградени акумулации.

## Местоположба

Акумулацијата се наоѓа непосредно до селото Липа.

## Историја

Браната била подигната од некогашната земјоделска задруга во селото.

Во 2013 година бил пробиен дел од браната на езерото и постоела опасност целосно да се сруши. Пробивањето се случило поради поројни дождови. Во текот на истата година, браната на езерото била санирана.

Во март 2022 година, браната повторно била во опасност да се сруши, бидејќи реконструкцијата на насипот не била изведена правилно.

## Галерија


Податотека:Липово Езеро.jpg|Поглед на езерото


## Поврзано
* Липа (село)

## Наводи

## Надворешни врски

Категорија:Липа (село)
Категорија:Вештачки езера во Македонија
Руски конзулат во Битола

[мини|Зградата на [плоштад Магнолија|плоштадот Магнолија во која е сместен Рускиот почесен конзулат во Битола]]

**Руски почесен конзулат во Битола** () — дипломатско претставништво на Русија во Битола.

## Историја
мини|Старата зграда на Рускиот конзулат во Битола
Мисијата била воспоставена на 23 април (грегоријански календар - 6 мај) 1861 година со склучување на конвенција меѓу Руското и Османското Царство. На 17 март истата година во Битола пристигнал како вршител на должност, а потоа прв генерален конзул во Битола Михаил Хитрово.

Рускиот конзулат постоел до 1915 година.

Зградата на конзулатот е културно наследство.

На 29 мај 2002 година конзулатот повторно бил отворен како Почесен руски конзулат на улица „Широк сокак“ бр 28. Почесен конзул е Сергеј Самсоненко.

## Раководители на мисијата
Во периодот на неговото постоење од 54 години во конзулатот служеле 12 руски царски конзули, вицеконзули и вршители на должност:

## Дипломатски претставници во Битола

## Наводи

Категорија:Конзулати во Битола
Манастириште (Издеглавје)

**Манастириште** — археолошко наоѓалиште во охридското село Издеглавје, Општина Дебрца. Претставува црква од средниот век.

Се наоѓа во западниот дел на селото. На просторот се забележуваат урнатини од средновековна црква, градена од обработени и аморфни камења во комбинација со фрагменти од градбена керамика. Околностите зборуваат дека црквата била обновувана во доцниот среден век.

## Поврзано
* Зглавиница - Старо Село — црква и некропола од средниот век
* Св. Димитрија — црква од средниот век

## Наводи
Кулишта (Куратица)

**Кулишта** — археолошко наоѓалиште во охридското село Куратица. Претставува утврдена населба од доцната антика.

Помеѓу третиот и четвртиот километар покрај патот Прентов Мост - Куратица (околу 1,5&nbsp;км јужно од селото) се издига висок рид со зарамнет врв, издолжен во правец север-југ и со површина од 150 × 200&nbsp;м. По рабовите на платото се забележуваат остатоци од темели на бедем граден од обработен и кршен камен врзан со варов малтер, а во неговата внатрешност темели од помали градби. На површината се среќаваат фрагменти од керамички садови и питоси.

Според кажувањето на жителите, биле наоѓани монети кои на едната страна ги имале буквите „М“ и „К“.

## Поврзано
* Горно Село — средновековна црква и некропола
* Манастириште — средновековна црква
* Трно Селиште - Аноите — средновековна населба
* Ќуле - Градиште — средновековна кула

## Наводи
Ќуле (Куратица)

**Ќуле** или **Градиште** — археолошко наоѓалиште во охридското село Куратица. Претставува кула од средниот век.

На зарамнетото плато од ридот што се издига источно од селото и североисточно од наоѓалиштето Кулишта се гледаат остатоци од урнати ѕидови кои во основата образуваат полукруг. Најверојатно станува збор за осамен утврден објект — кула за набљудување.

## Поврзано
* Горно Село — средновековна црква и некропола
* Кулишта — утврдена населба од доцноантичко време
* Манастириште — средновековна црква
* Трно Селиште - Аноите — средновековна населба

## Наводи
Манастириште (Куратица)

**Манастириште** — археолошко наоѓалиште во охридското село Куратица. Претставува црква од средниот век.

На 2,5&nbsp;км западно од селото се наоѓа мала тумба со зарамнет врв, со површина од 35 × 15&nbsp;м, на кој се гледаат остатоци од сакрален објект.

## Поврзано
* Горно Село — средновековна црква и некропола
* Кулишта — утврдена населба од доцноантичко време
* Трно Селиште - Аноите — средновековна населба
* Ќуле - Градиште — средновековна кула

## Наводи
Суец (област)

**Областа Суец** (, ) ― една од областите (гувернерства) во Египет. Се наоѓа во североисточниот дел на земјата и е површински ист со градот Суец. Се наоѓа северно од Суецкиот Залив.

## Општински единици
Гувернерството е поделено на следните општински единици за административни цели, со вкупно проценето население заклучно со јули 2017 година од 730.759.

## Население
Според проценките на населението, во 2015 година сите 622.859 жители на областа живееле во урбани средини. Со стапка на урбанизација од 100%, Областа Суец е еден од најурбанизираните во земјата, заедно со Каиро и Порт Саид.

## Индустриски зони
Според египетската Управа за инвестиции и слободни зони, во подредена на Министерството за инвестиции (МВР), следните индустриски зони се наоѓаат во оваа област:

* Индустриската зона за лесни индустрии
* Тешка индустриска зона Северна Атака
* Тешка индустриска зона Западна атака 
* (Нови индустриски зони за урбана заедница) Атака и нејзините проширувања
* (Нови индустриски зони на урбана заедница) Јужно од Сумед - Петрохемија

Во средината на 2018 година бил склучен договор меѓу Русија и Египет за развој на руска индустриска зона.

## Пристаништа
Постојат пет пристаништа во Областа Суец; имено пристаништето Ел-Сохна, пристаништето Тевфик/Теуфик, пристаништето Адабеја, пристаништето за бензин и рибарското пристаниште Ел-Атка.

## Природни извори
Природните ресурси во Областа Суец вклучуваат варовник, глина, јаглен, нафта, мермер и вар.

## Извозот
Главниот извоз на Суец се папаите.

## Туристички знаменитости
мини| Патот до Ејн Ел-Сохна.

* Ејн Ел-Сохна, добро позната рекреативно и медицинско одредиште.
* Мојсеевите извори
* Јудаискиот Рид во Ел-Кур

## Јавна слободна зона
Во 1975 година била основана Јавната слободна зона Суец. Поделена е на две главни места: Порт Теуфик и Адабеја.

## Поврзано

* Суецки Залив
* Суецки Канал
* Суецка криза

## Наводи

## Надворешни врски

* عدد سكــــــــــــان المحافظات الآن  (на арапски)
* Службена мрежна страница
* Мрежно место на Министерството за трговија и индустрија за слободни зони 
* „Вести на Ел Ватан“  - вести поврзани со Областа Суец

Категорија:Црвено Море
Категорија:Суецки Канал
Категорија:Области во Египет
Категорија:Статии со извори на арапски (ar)
Категорија:CS1 со писмо на арапски (ar)
Иван Цветановски

**Иван Цветановски** (роден на 5 декември 1984 во Скопје, Македонија) — уставобранител од настаните за 27 април 2017 година во Собранието на Република Македонија.
## Животопис
Основното образование Иван Цветановски го завршил во основното училиште „ОУ Тихомир Милошевски“[2]‘во Општина Ѓорче Петров[3]. Средното образование го продолжил во гимназијата ,,СГГУ Здравко Цветковски“. По завршувањето на средното училиште се запишал на Универзитет Св.”Кирил и Методиј” - Скопје, Филозофски факултет – Институт за безбедност, одбрана и мир. Тој магистрира во 2019 година на истиот факултет и е магистер по стратегија и одбрана. Својата професионална кариера ја започнува во Собранието на Република Македонија од април 2008 година како практикант. 

Од 2009 година работи во Кабинетот на претседателот на Собранието на Република Македонија, Трајко Вељаноски како кабинетски советник сè до 27 април 2017 година. Потоа работи во Комисијата за надзор над работата на Агенцијата за национална безбедност и на Агенцијата за разузнавање.

На 28 ноември 2017 година, Иван Цветановски во 5 часот наутро пред своите малолетни деца бил уапсен под сомнение за терористичко загрозување на уставниот поредок Член 313 од КЗ по упадот во Собранието на Македонија од 27 април 2017 година.http://www.biznisvesti.mk/neosnovani-zhalbite-za-izrecheniot-pritvor-na-ushte-sedummina-osomnicheni-za-terorizam-za-nastanite-vo-sobranieto/  Тој е притворен во истражниот затвор во Скопје - Шуто Оризари. Суден е во судскиот процес за настаните од 27 април 2017 година за потоа да добие амнестија со Закон за амнестија од 18 декември 2018 година.https://www.pravdiko.mk/dholev-amnestirani-se-12-litsa-za-27-april/ 

Член е на ВМРО-ДПМНЕ од 2004 година кога започнува со активизам и функции во Унијата на млади сили (УМС) на ВМРО-ДПМНЕ[1]

Иван Цветановски е член на Управниот одбор на ЈП Водовод и канализација - Скопје од јануари 2022 година.

Иван Цветановски е оженет, татко на три деца.

## Поврзано

* Упад во Собранието на Македонија (2017)

## Нaводи
Последниот пат кога го видов Париз

мини|Последен пат кога го видов Париз 1
**„Последниот пат кога го видов Париз“** (англиски: *Last Time I Saw Paris*) – американски филм од 1954 година, во режија на Ричард Брукс (Richard Brooks), кој е автор и на сценариото, заеднос со Џулиус Ј. Епстајн (Julius J. Epstein) и Филип Г. Епстајн (Philip G. Epstein). Главните улоги ги толкуваат: Елизабет Тејлор (Elizabeth Taylor), Ван Џонсон (Van Johnson), Волтер Пиџон (Walter Pidgeon), Дона Рид (Donna Reed), Ева Габор (Eva Gabor) и Курт Каснар (Kurt Kasznar).

## Синопсис
Репортерот Чарлс Вилс (го игра Џонсон) оди во Париз со цел да известува за крајот на Втората светска војна. По кратко додворување на Мерион (ја игра Рид), тој се заљубува во нејзината сестра, убавата Хелен Елсвирт (ја игра Тејлор) и набргу тие се венчаваат. Чарлс сака да стане писател, а во меѓувреме работи во новинска агенција. Пресвртот настапува кога една стара семејна инвестиција носи голема заработка и благодарение на неа семејството наеднаш се збогатува. Чарлс дава отказ од работата и почнува да води раскалашен живот, а Хелен почнува да флертува со млад и згоден тенисер. Еднаш, кога Чарлс ја затекнува сопругата во друштво со тенисерот, тој започнува тепачка со него, а потоа оди дома и ја заклучува вратата и не ја пушта Хелен да влезе. Принудена да остане надвор на дождот, Хелен се разболува и умира. Мерион успева да добие старателство врз Вики, ќерката на Чарлс и Хелен, а Чарлс заминува во САД. Неколку години подоцна, тој се откажува од алкохолизмот, се враќа во Париз и со тешка мака успева да ја убеди Мерион да му ја предаде Вики.

## Наводи

Категорија:Американски филмови
Категорија:Филмови на англиски јазик
Категорија:Филмови од 1954 година
Категорија:Филмови на Ричард Брукс
Категорија:Филмови со Елизабет Тејлор
Категорија:Филмови со Ван Џонсон
Категорија:Филмови со Волтер Пиџон
Категорија:Филмови со Дона Рид
Категорија:Филмови со Курт Каснар
Категорија:Филмови со Ева Габор
Категорија:Филмови на MGM
Категорија:Филмови чие дејствие се одвива во Париз
National Book Council

**Националниот совет за книги** (англиски: National Book Council, ) е јавен ентитет од Малта, посветен на промоција на книги во Малта.

Организира фестивал на книгата во Малта () и други национални и регионални настани, работилници и семинари. Доделува и Национална награда за книга (Англиски: National Book Prize, ), ги администрира правата за јавно позајмување и е агент за регистрација на Малта за ISBN и ISMN.

## Наводи
 

## Надворешни врски

* (Official website)

Категорија:Литература во Малта
Трно Селиште (Куратица)

**Трно Селиште** или **Аноите** — археолошко наоѓалиште во охридското село Куратица. Претставува населба од средниот век.

На околу 2&nbsp;км северозападно од селото има простор со површина од 200 × 80&nbsp;м на кој има грамади од градежен материјал, а се забележуваат и темели од ѕидови градени од камен и варов малтер.

## Поврзано
* Горно Село — средновековна црква и некропола
* Кулишта — утврдена населба од доцноантичко време
* Манастириште — средновековна црква
* Ќуле - Градиште — средновековна кула

## Наводи
Исмаилија (област)

**Исмаилија** е еден од 27-те области во Египет. Завзема површина од 1.442&nbsp;км2. Спрема пописот од населението од 2006 година, во областа живееле 942.832 жители. Главен град е Исмаилија.

## Население

## Наводи

## Дополнителна литература
*"Ismailia – Egypt's Garden City", *Community Times* Magazine
* Water Polo Legends: 1930's in Ismailia, Egypt
Естонски државни културни награди

***Естонски'' ''државни'' ''културни'' ''награди*** () се естонски државни културни награди кои се наменети за извонредни и креативни достигнувања во областа на културата. Наградите се доделуваат на лица.

Секоја година, наградите се доделуваат:

* Три награди за долгогодишна извонредна креативна дејност 
* Пет награди за извонредни дела кои стигнале до јавноста во претходната календарска година

Висината на наградите се утврдува во државниот буџет.

Наградите се доделуваат на годишнината од Република Естонија на 24 февруари.

## Наводи

## Надворешни врски

* Закон за државни културни награди и грантови (State Cultural Awards and Grants Act)

Категорија:Естонска култура
Бени Суејф (област)

**Областа Бени Суејф** ( **) ― една од областите (гувернерства) на Египет. Се наоѓа во средиштето на земјата.

## Преглед
Главен град на оваа област е градот Бени Суејф, кој се наоѓа на околу 120&nbsp;км јужно од Каиро на западниот брег на реката Нил. Областа е добро позната во Египет по фабриките за цемент. Блиската пирамида Мејдум е единствената истакната туристичка знаменитост во областа.

Поради различните начини на препишување на правописот, таа може да биде позната и како Бени Суеф или Бени Суаиф/Сваиф.

Стапката на сиромаштија е повеќе од 60% во оваа област, но неодамна биле обезбедени некои мрежи за социјална заштита во облик на финансиска помош и можности за работа. Финансирањето е координирано од Министерството за финансии на земјата и со помош од меѓународни организации.

## Општински единици
Областа е поделена на следните општински единици за административни цели со вкупно проценето население заклучно со јули 2017 година од 3.171.186. Во некои случаи, еден марказ и кисма делат име.

## Население
Според проценките на населението од 2015 година, мнозинството жители во областа живеат во рурални места, со стапка на урбанизација од само 23,2%. Од проценетите 2.856.812 луѓе кои живеат во областа, 2.193.871 луѓе живеат во руралните места наспроти само 662.941 во урбаните места.

## Индустриски зони
Според египетската Управа за инвестиции и слободни зони, подредена на Министерството за инвестиции, следните индустриски зони се наоѓаат во оваа област:

* Индустриска зона Ком Абу Ради
* Индустриска зона Бајад Ал Араб
* Индустриска зона 31-1
* Индустриска зона 31-2
* Индустриска зона 31-3
* Индустриска зона 31-4
* Габал Гареб - тешка индустрија
* Нова индустриска зона Бени Суејф

## Наводи

## Надворешни врски

* Музејот Бени Суеф до зградата на гувернерот
* „Вести на Ел Уатан“   - вести за Областа Бени Суејф

Категорија:Области во Египет
Категорија:Статии со извори на арапски (ar)
Категорија:Координати на Википодатоците
Шоа (филм)

**„Шоа“** — француски документарен филм од 1985 година во режија на Клод Ланзман (Claude Lanzmann). Тој го снимал филмот во текот на 11 години (од 1973 година) при што создал дури 300 часови снимен филмски материјал поради што филмот трае дури 9 часа и 15 минути. Во филмот се прикажани сведоштвата на преживеаните од холокаустот (Варшавското гето и логорите Треблинка, Аушвиц-Биркенау и Хелмно) или, според зборовите на Ланцман, „хор од гласовите и лицата на убијците, жртвите и набљудувачите“. Премиерата на филмот се случила во Париз, во 1985 година, а потоа освоил низа награди: две награди БАФТА (1987), три награди на Берлинскиот филмски фестивал (1986), француската награда „Цезар“ (1986), специјалната награда на Здружението на филмските критичари од Лос Анџелес (1985), наградата на Здружението на филмските критичари од Бостон (1986) итн.

## Наводи

Категорија:Документарни филмови
Категорија:Филмови од 1985 година
Категорија:Француски филмови
Категорија:Филмови Клод Ланзман
Категорија:Филмови за холокаустот
Категорија:Филмови на француски јазик
Категорија:Филмови на хебрејски јазик
Категорија:Филмови на полски јазик
Иван Каровски

**Иван Каровски** (р.  во Скопје) - македонски театарски, филмски и телевизиски глумец.

## Животопис
Иван Каровски е роден во 1971 година во Скопје, каде  што завршил основно и средно образование. Во 1990 година се запишал на Факултетот за драмска уметност. Отсек за драмски глумци. Се вработува во Театар Колозов, театар на Ѓорѓи Колозов и Шенка Колозова.

Во 1997 година се вработил во Институтот за социолошки и политичко правни истражувања во Скопје, како помлад асистент-истражувач. Во 2007 година е избран во звањето асистент истражувач. Денес работи како виш стручен соработник.

## Филмографија
Каровски ги остварил филмските улоги:

## Наводи

Категорија:Родени во 1971 година
Категорија:Глумци од Скопје
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Апсолвенти на Факултетот за драмски уметности - Скопје
Здравко Стојмиров

**Здравко Стојмиров** (р.  во Битола) — македонски театарски филмски и телевизиски глумец.

## Филмографија

## Надворешни врски
* 

Категорија:Глумци од Битола
Категорија:Македонски филмски глумци
Категорија:Македонски театарски глумци
Категорија:Македонски телевизиски глумци
Луксор (област)

**Областа Луксор** ― една од областите (гувернерства) на Египет, постоејќи од 7 декември 2009 година, кога поранешниот претседател Хосни Мубарак го објавил нејзиното одвојување од областа Кена. Се наоѓа на 635&nbsp;км јужно од Каиро. Моментално е најмалата област во Египет, која опфаќа приближно 5&nbsp;км од север кон југ, и 1,5&nbsp;км од исток кон запад и лежи во Горен Египет покрај Нил. Градот Луксор е главен град на областа Луксор.

## Преглед
И покрај тоа што областа е една од главните одредишта за туристи во Египет,  стапката на сиромаштија е повеќе од 60% во оваа област, но неодамна биле обезбедени некои мрежи за социјална заштита во облик на финансиска помош и можности за работа. Финансирањето е координирано од Министерството за финансии на земјата и со помош од меѓународни организации.

## Општински единици
Областа е поделена на следните општински единици со вкупно проценето население заклучно со јули 2017 година од 1.255.703. Во некои случаи има еден марказ и кисма со истото име.

## Амблем
Амблемот на Луксор ја претставува бистата на Тутанкамон на палуба на староегипетско кану, крстарејќи по Нил, со обелиск и сончева светлина во позадина.

## Географија
Вкупната површина на областа е 2960&nbsp;км2, што претставува 0,24% од површината на земјата.

## Население
На пописот во 2012 година, населението на областа која во 2009 година била создадена во новата област на Луксор било 1.064.000 луѓе. Од нив 47,4% живееле во урбани средини, додека 52,6% во рурални средини. Годишната стапка на раст на населението е 18,2 промили. Според проценките на населението од 2015 година, истата бројка е 1.147.058 со стапка на урбанизација од 37,8%.

## Индустриски зони
Според египетската Управа за инвестиции и слободни зони, подредена на Министерството за инвестиции, следните индустриски зони се наоѓаат во оваа област:

* Ел Богдади
* (Нова индустриска зона на урбана заедница) Нова Тиба

## Наводи

## Надворешни врски

* Службена мрежна страница на Град Луксор

Категорија:Области во Египет
Категорија:Статии со извори на арапски (ar)
Категорија:Појавено во 2009 во Египет
Француски конзулат во Битола

**Почесен конзулат на Француската Република во Битола** — дипломатско претставништво на Франција во Битола.

## Историја
Конзулатот бил отворен во 1854 година. Првиот претставник со чин вицеконзул бил Белан, од 1856 година вицеконзул бил Белег де Бугас. На крајот на деценијата, конзулатот бил затворен од финансиски причини.

Во 1895 година, конзулатот бил повторно отворен за да ја поддржи католичката пропаганда во Македонија и активностите на Лазаристичкиот ред. Во периодот пред Илинденското востание, француски вицеконзул во Битола бил Макс Шублие. Тој со своите детални извештаи ја запознал француската јавност со состојбите во Битолскиот Вилает, поради што многу угледни личности од Франција организирале митинзи и протестни собири за да влијаат француската влада да реагира. Различни организации и здруженија испраќаат помош до настраданото население. Непосредно пред востанието, Ежен Готје станал вицеконзул, кој на оваа функција останал до средината на 1907 година, а во меѓувреме бил унапреден во конзул. Тој бил заменет со Ален Алфонс Гијоа, кој бил на функцијата до Балканските војни.

Конзулатот бил сместен во една од најубавите неокласични згради во градот, на улица „Св. Кирил и Методиј“ бр. 6, прогласена за споменик на културата.

На 9 јуни 1996 година, во Битола, сега во Република Македонија, повторно бил отворен почесен француски конзулат. Истиот се наоѓа на главната улица „Широк Сокак “ бр. 62.

## Дипломатски претставници во Битола

## Наводи

Категорија:Конзулати во Битола
Категорија:Историја на Битола